ສຫລ ໃຫ້ການຊ່ວຍເຫຼືອ ແກ່ຜູ້ປະສົບໄພ ນຳ້ຖ້ວມ ໃນ ສປປ ລາວ
ສະຫະລັດຊ່ອຍເຫລືອ ຜູ້ປະສົບໄພ​ນ້ຳຖ້ວມ ​ຢູ່ບັນດາ​ແຂວງ ​ພາກ​ເໜືອ ​ແລະ​ພາກ​ພາກ​ເໜືອ ​ຕອນ​ກາງ​ ຂອງ ສປປ ລາວ.
ໃນການຕອບຮັບຕໍ່ໄພນ້ຳຖ້ວມຢ່າງກວ້າງຂວາງ ຢູ່ບັນດາແຂວງ ພາກເໜືອ ແລະພາກພາກເໜືອຕອນກາງ ຢູ່ໃນ ສປປ ລາວ ສະ ຖານທູດສະຫະລັດ ແລະ ກະຊວງແຮງງານແລະສະຫວັດດີການ ສັງຄົມ ໄດ້ຮ່ວມກັບອົງການສາກົນເພື່ອການເຄື່ອນຍ້າຍຖິ່ນຖານ ຫຼື IOM ແລະຫ້ອງການປະສານງານອົງການສຸພານິມິດເພື່ອໃຫ້ ການຊ່ວຍເຫລືອແຈກຢາຍເຄື່ອງບັນເທົາທຸກໃຫ້ແກ່ຜູ້ປະສົບໄພ ນຳ້ຖ້ວມ ໃນຊຸມຊົນຕ່າງໆ ແຂວງບໍລິຄຳໄຊ ເຄື່ອງຊ່ວຍເຫລືອນີ້ ແມ່ນສວນນື່ງ ຂອງໂຄງ ການ “ສ້າງຄວາມເຂັ້ມແຂງ ໃຫ້ແກ່ລັດຖະບານລາວດ້ານຄວາມສາມາດ ໃນການຄຸ້ມຄອງ ແລະໃຫ້ການຊ່ວຍເຫລືອ ດ້ານມະນຸດສະທຳສຸກເສີນ ຢ່າງມີປະສິດທິພາບ” ໂຄງການນີ້ ໄດ້ຮັບການສະໜັບສະໜູນ ທາງດ້ານທຶນຮອນ ຈາກອົງການພັດທະນາສາກົນສະຫະລັດ ອາເມຣິກາ ຫຼື USAID ຂອງຫ້ອງການຊ່ວຍເຫລືອໄພພິບັດສາກົນສະຫະລັດ ຜູ້ປະສົບໄພນຳ້ຖ້ວມ ໃນແຂວງບໍລິຄຳໄຊ ແມ່ນໄດ້ຮັບຜົນກະທົບ ຈາກນຳ້ໄຫລເຂົ້າຖ້ວມ ພື້ນທີ່ຕຳ່ຢ່າງກະທັນຫັນ ໂດຍສະເພາະ ແມ່ນໃນເຂດເມືອງປາກຊັນ ແລະ ເມືອງບໍລິຄັນ ປະຊາຊົນທ້ອງຖິ່ນເວົ້າວ່າ ລະດັບນຳ້ສູງຂື້ນຖ້ວມຢ່າງໄວວາ ເຮັດໃຫ້ປະຊາຊົນບໍ່ສາມາດ ເກັບເຄື່ອງຂອງໄວ້ໄດ້ທັນ ແລະກໍເຮັດໃຫ້ພວກເຂົາເຈົ້າສູນເສຍ ເຄື່ອງໃຊ້ພາຍໃນເຮືອນ ທີ່ສຳຄັນ ລະດັບນຳ້ຖ້ວມ ໄດ້ທຳລາຍ ແລະສ້າງຄວາມເສຍຫາຍໃຫ້ແກ່ເຮືອນຊານຂອງ ປະຊາຊົນ ແລະລະບົບຫ້ອງນຳ້ກໍ ຖືກທຳລາຍ ແລະເຄຶ່ອງໃຊ້ຕ່າງໆພາຍໃນຄົວເຮືອນ ກໍ ຕ້ອງການຜ້າໃບທີ່ກັນນຳ້ໄດ້ເພື່ອປົກຄຸມບ່ອນທີ່ຖືກທຳລາຍແລະຕ້ອງການຄຸນຳ້ເພື່ອເອົາ ໄວ້ໃຊ້ຕັກນຳ້ສະອາດ ລັດຖະບານສະຫະລັດ ໄດ້ໃຫ້ການຊ່ວຍເຫລືອ ເປັນມູນຄ່າ 20,000 ໂດລາ ໂດຍຜ່ານ ອົງການສາກົນເພື່ອການເຄື່ອນຍ້າຍຖິ່ນຖານໃນໂຄງການຝຶກອົບຮົມ ເພື່ອຮັບມືກັບໄພ ທະມະຊາດແລະຫ້ອງການປະສານງານອົງການສຸພານິມິດເພື່ອຈັດຊື້ເຄຶ່ອງໃຊ້ທີ່ຈຳເປັນ ພາຍໃນຄົວເຮືອນສຳລັບ 1,280 ຄົນ ທີ່ປະສົບໄພນ້ຳຖ້ວມໃນ 256 ຄອບຄົວ ເຄື່ອງໃຊ້ ທີ່ຈຳເປັນພາຍໃນຄອບຄົວປະກອບດ້ວຍຊຸດສຸຂາອະນາໄມ ມຸ້ງ ຜ້າໃບທີ່ກັນນຳ້ໄດ້ແລະ ເຄຶ່ອງໃຊ້ໃນເຮືອນຄົວຕ່າງໆ ທ່ານຮອງທູດ Michael Keine ໄດ້ກ່າວວ່າ “ພວກເຮົາມີຄວາມກະຕືລືລົ້ນ ທີ່ໄດ້ໃຫ້ການ ຊ່ວຍເຫລືອ ຜູ້ປະສົບໄພນຳ້ຖ້ວມ ແລະຫວັງວ່າ ເຄື່ອງຊ່ວຍເຫລືອເຫລົ່ານີ້ ຈະຊ່ວຍພວກ ເຂົາເຈົ້າໄດ້ ໃນຍາມຫຍຸ້ງຍາກນີ້ ” ທ່ານຮອງທູດ ຍັງໄດ້ສະແດງຄວາມຂອບໃຈ ມາຍັງ ອົງການ IOM, World Vison ແລະກົມ ສັງຄົມສົງເຄາະ ທີ່ໄດ້ໃຫ້ການສະໜັບສະໜູນ ແລະໃຫ້ຄວາມຮວມມື ເຄື່ອງຊ່ວຍເຫລືອຕ່າງໆ ແມ່ນໄດ້ຖືກແຈກຢາຍໃຫ້ແກ່ຄອບຄົວ ທີ່ໄດ້ປະສົບໄພນຳ້ຖ້ວມ ໂດຍເຈົ້າໜ້າທີ່ຈາກ ສະຖານທູ ສະຫະລັດ ອົງການ IOM ແລະອົງ ການ World Vision ໂດຍໄດ້ຮັບການສະໜັບສະໜູນຈາກກົມສັງຄົມສົງເຄາະ ກະຊວງແຮງງານແລະສະຫວັດ ດີການສັງຄົມ